Zdravo,

ja sam Courtney iz službe “Women Living Well” koja je dom za “Dobro Jutro Djevojke”.

Mi čitamo Bibliju, od korica do korica, samo 1 poglavlje dnevno. (od ponedjeljka do petka)

Ovaj tjedan počeli smo proučavati 2. Samuelovu knjigu.

Tek smo započele. Ovaj tjedan čitamo od 1. do 5. poglavlja. Ako si se tek uključila, uhvati ovo što si propustila i pridruži nam se u naredna četiri tjedna, jer znam da će nas Bog učiti tako mnogo kroz svoju Riječ koja je živa i djelotvorna i znam da ne želiš ovo propustiti.

Snimam danas u mom hodniku, jer volim ovu zastavu što visi na zidu iza mene. Ova izreka opisuje moj život upravo sada, a kaže: “Dok Bog ne otvori sljedeća vrata, slavi ga u hodniku!”

Pitam se, jesi li ti možda sada u sezoni čekanja... čekaš da Bog nešto učini, ili odgovor na molitvu, možda promaknuće... dug koji treba biti otplaćen... odbjeglo dijete da se vrati kući...

Znaš, ne znam što bi to moglo biti, ali uvijek ima toliko stvari na koje čekamo...

I... nitko ne voli čekati.

Nedavno se moj sin ozljedio dok je igrao košarku i odvela sam ga na Prvu pomoć i stvarno mi se ne sviđa čekati u čekaonici. Posebno kada dođe neko nakon mene, a dođe na red prije mene. I tada mislim: “Hej, jeste li zaboravili nas?”

Zato te danas želim uvjeriti ako si u doba čekanja, nisi zaboravljena, Bog te nije zaboravio.

Možeš ga slaviti u hodniku dok čekaš na Gospodina. On je sa tobom i ima plan za tebe.

U stvari, vidimo dok čitamo 2. Samuelovu ovaj tjedan, vidimo u 5. poglavlju, vidimo da je za Davida došao kraj sezoni čekanja. U ovom poglavlju on zauzima prijestolje kao kralj Izraela.

Kaže u 2. Samuelovoj 5,3-4 “I pomazaše Davida za kralja nad Izraelom. Davidu je bilo trideset godina kada je počeo vladati i vladao je četrdeset godina.”

Znači, živio je do sedamdesete godina. Mislim da je to kratak život.

Ali, sjeo je na prijestolje sa trideset godina.

Ali, htjela bi da znaš da u 1. Samuelovoj, u 16. poglavlju, Samuel je pomazao Davida za kralja, dok je David još bio mladić. Teolozi misle da je david tada imao oko 15 godina.

Znači, David je čekao 15 godina da bi se ovo obećanje ispunilo, da bi postao kralj.

I... što se dogodilo u njegovom životu u tih 15 godina? Mnogo teškoća.

Mislim, pobjedio je Golijata... vidio je snagu svoga Boga i naučio je imati povjerenja u Boga. To ga je pripremilo za prijestolje.

Ali, sa druge strane, bježao je od Šaula koji je bio ljubomoran na njega jer je znao da je David idući na prijestolju.

Vidimo u knjizi Psalama kako David mnogo puta izražava svoj strah dok je bio proganjan i kako je morao pokazati hrabrost i biti miran i imati povjerenje u Boga dok je čekao na Njega.

Znači, došao je dan za ispunjenje toga.

Ali, ako okrenemo samo nekoliko stranica unazad do 1. poglavlja u našem ovotjednom čitanju, vidimo da je David pretrpio veliki gubitak, baš upravo pred jednom od najvećih pobjeda u njegovom životu kada postaje kralj.

To je smrt njegovog prijatelja Jonatana. Vidimo u 2. Samuelovoj 1,25-26 : *“O Jonatane, pogubljen si na svojim visovima. Žalostan sam zbog tebe, brate moj, Jonatane. Nadasve drag si mi bio: tvoja ljubav bila mi je čudesna; ljubav prema ženi ona je nadviivala.”*

David ovdje govori kako je Jonatanovo prijateljstvo bilo jače i čvršće od svakog odnosa koji je ikada imao sa bilo kojom ženom: sestrom, prijateljicom, suprugom...

Njegov najbliži odnos bio je sa Jonatanom.

I vidimo ovdje kako tuguje nad svojim gubitkom.

Mnoge od nas imaju žalosti u svom životu. Propatile smo gubitak.

Mislim da je dobro za nas da vidimo, posebno u Starom zavjetu, kako ljudi izražavaju svoju bol zbog gubitka.

Uzmi vrijeme samo da bi odžalovala.

Mislim da u našoj kulturi... mislim da se krećemo prebrzo i nema mjesta za plakanje i/li žalovanje.

Jednom mi je netko rekao da su suze tihi način, bez riječi za izbaciti bol i mi moramo izbaciti tu bol.

U redu je plakati.

Nije mi uvijek moguće slaviti u hodniku. Nekad je patnja kroz koju prolazimo jako stvarna.

Ali, Bog nas nije zaboravio u tom periodu čekanja. On je tu, On je prisutan.

Ovdje, u *“Dobro Jutro Djevojke”* prije godinu dana, prošli smo kroz užasni gubitak. jedna od naših... u to doba smo imali tim za vodstvo *DJD* od 4 žene i jedna koja je vodila našu FB grupu za voditeljice, 6 godina je bila voditeljica... umrla je u požaru. Njena kuća je izgorjela. Mlada mama sa 4 djeteta... Njeno ime je Mandy Kelly. To je užasno.

Godina dana je prošla... i njena majka je podijelila misao o tugovanju koja odzvanja u meni: “Naučila sam da je tuga ljubav koju želiš dati, ali ne možeš i skuplja se u kutovima očiju i kao kugla u grlu, praznina u grudima Tuga je ljubav koja nema kamo poći.”

Žaljenje/tugovanje je stvaran osjećaj koji nam je Bog dao i u redu je pokazati što osjećaš.

Ponekad kada smo u periodu kada čekamo, prolazimo kroz gubitke, prolazimo kroz patnju... možemo se pitati: Bože jesi li zaboravio na mene?, hoćeš li čuti moje molitve? Teško je.

Ali, vidimo kod Davida i njegovog perioda čekanja, vidimo da je njegov karakter ojačao, postao je zreliji i pripremljeniji da postane kralj. Također, rasla je i njegova vjera u Boga jer je učio imati povjerenja u Božji karakter.

Mogao je vidjeti Božji karakter (osobnost) jer se Bog pojavio u različitim situacijama.

Isto je za nas.

Ne znam za što te Bog priprema, ali znam ovo: svaka, najmanja bol i teškoća kroz koju prolaziš, neće propasti.

Prepusti se Bogu i On će to upotrijebiti da se On proslavi.

Predaj mu svoju priču, predaj mu svoju bol, predaj mu svoje čekanje i daj mu ih dok čekaš.

David se suočio sa mnogim bitkama prije nego je postao kralj.

Sada kada je postao kralj ne znači da je gotovo sa bitkama.

U stvari, vidjet ćemo ih dok čitamo 2. Samuelovu da je Bog sa njim.

Ali, ne samo da se David trebao suočiti sa bitkama, već i sa pogreškama. David će učiniti jednu od najvećih pogrešaka u svom životu.

Zato, ako je tvoj život pun grešaka i ti griješiš, onda je ovo proučavanje Biblije za tebe.

Ohrabrujem te da ostaneš u Božjoj Riječi, nastavi čitati sa nama sve do kraja, sve do 24. poglavlja jer Bog želi govoriti tebi.

Ako si u peridu čekanja, Bog te nije zaboravio i zato dok se iduća vrata ne otvore, proslavljaj ga u hodniku i ...

nastavi hodati sa Kraljem!